recursal/SuperWikiNEXT-32B huggingface dataset:
**असली नकली** 1962 में बनी हिन्दी भाषा की फिल्म है। फिल्म ऋषिकेश मुखर्जी द्वारा निर्देशित है और इसमें देव आनन्द, साधना, लीला चिटनिस, अनवर हुसैन, संध्या रॉय और केष्टो मुखर्जी ने अभिनय किया है। फिल्म का संगीत शंकर-जयकिशन द्वारा दिया गया है। फिल्म बॉक्स ऑफिस पर हिट हुई थी।

संक्षेप
-------

आनन्द (देव आनन्द) अमीर व्यापारी राय बहादुर (नासिर हुसैन) का पोता है। उसके दादा चाहते हैं कि आनन्द की शादी रेखा (इंदिरा) से हो। आनन्द ये नहीं चाहता और अपनी योग्यता साबित करने के लिए अपना घर छोड़ देता है। आनन्द अस्थायी रूप से बॉम्बे बस जाता है और काम खोजने की कोशिश करता है। वह एक सुंदर, शिक्षित युवती रेणु (साधना शिवदासानी) से मिलता है और उससे प्रभावित हो जाता है। वह उसे नौकरी खोजने में मदद करती है, लेकिन वह जल्द ही अपनी अक्षमता के कारण उसे खो देता है। रेणु एक छोटी कंपनी में काम करती है, लेकिन अपनी मां (लीला चिटनिस) से कह रखी है कि वह कॉलेज जाती है। वह अपनी मां से झूठ बोलती है कि उसके पिता उन्हें पैसे भेज रहे हैं। जब आनन्द पूछता है, तो वह बताती है कि वह इस तथ्य को छिपा रही है कि उसके पिता मर चुके हैं क्योंकि उसकी मां उस खबर को बर्दाश्त नहीं कर सकती। आनन्द उससे और प्रभावित होता है और रेनु से उससे शादी करने के लिए कहता है और वह खुशी से सहमत हो जाती है।

लेकिन राय बहादुर को आनन्द के ठिकाने के बारे में पता चल जाता है और वह उससे मिलता है। वह मांग करता है कि आनन्द रेणु को भूल जाए और रेखा से शादी करे, जिससे आनंद असहमत होता है। राय बहादुर, रेणु को ब्लैकमेल करता है कि वह उसकी माँ को उसके पिता की मृत्यु के बारे में बता देगा। कोई रास्ता नहीं होने पर, वह सहमत हो जाती है और आनन्द को उसे भूल जाने के लिए कहती है। रेणु की माँ इस बातचीत को सुनती है और समझ जाती है कि उसका पति अब नहीं है। वह अपने भाग्य को स्वीकार करती है और रेणु से कहती है कि उसे अपनी इच्छा के अनुसार शादी करनी चाहिए। रेणु और आनन्द शादी करते हैं और अंत में, राय बहादुर रेणु को स्वीकार करते हैं और अपनी सारी संपत्ति उसके नाम पर स्थानांतरित कर देते हैं।

मुख्य कलाकार
------------

* देव आनन्द — आनन्द
* साधना — रेणु
* नासिर हुसैन — द्वारकादास
* संध्या रॉय — शांति
* मुकरी — नंदू
* लीला चिटनिस — रेणु की माँ
* अनवर हुसैन — मोहन
* हरी शिवदासानी —
* कैस्टो मुखर्जी —

संगीत
-----

सभी शंकर-जयकिशन द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "कल की दौलत आज की खुशियाँ" | शैलेन्द्र | मोहम्मद रफ़ी | 3:22 |
| 2. | "छेड़ा मेरे दिल ने तराना" | हसरत जयपुरी | मोहम्मद रफ़ी | 3:12 |
| 3. | "तुझे जीवन की डोर से" | हसरत जयपुरी | मोहम्मद रफ़ी, लता मंगेशकर | 3:20 |
| 4. | "एक बुत बनाऊँगा" | हसरत जयपुरी | मोहम्मद रफ़ी | 3:24 |
| 5. | "तेरा मेरा प्यार अमर" | शैलन्द्र | लता मंगेशकर | 3:11 |
| 6. | "गोरी जरा हँस दे तू" | हसरत जयपुरी | मोहम्मद रफ़ी | 3:15 |
| 7. | "लाख छुपाओ छुप ना सकेगा" | हसरत जयपुरी | लता मंगेशकर | 3:19 |

सन्दर्भ
-------

1. ↑  "देखिए साधना के टॉप 10 गीत, जिन्हें हम आज तक गुनगुना रहे हैं..." *एनडीटीवी इंडिया*. मूल से 29 दिसंबर 2015 को पुरालेखित. अभिगमन तिथि 26 दिसम्बर 2019.

बाहरी कड़ियाँ
-------------

* *असली नकली*  इंटरनेट मूवी डेटाबेस पर
**अवंतिवर्मन्** (लगभग ८५५ ई - ८८३) ८८५ से ८८४ तक कश्मीर के राजा थे। वह ललितादित्य के बाद राजा बने।
उनका राज्य एक सुवर्ण काल माना जाता है। अवन्तिपोरा नगर उनके नाम पर है। आइन-ए-अकबरी के अनुसार अवंतीवर्मन कश्मीर के शासक थे ।

परिचय
-----

उत्पल राजकुल का यह पहला राजा जब कश्मीर की गद्दी पर बैठा तब कश्मीर गृहयुद्ध से लहूलुहान हो रहा था और उसपर दरिद्रता की छाया डोल रही थी। करकाटक राजाओं की कमजोरी से गांवों के डायर जमींदार सशक्त हो गए थे और उनके कारण प्रजा तबाह थी। न जीवन की रक्षा हो पाती थी, न धन की। देश की उपज इतनी कम हो गई थी कि अन्न सोने के भाव बिकने लगा था। अवंतिवर्मन् ने देश में शांति स्थापित करने का सफल प्रयत्न किया। डायरों को दबाकर उसने अपने मंत्री सुय्य (सूर्य) की सहायता से देश की आर्थिक स्थिति संभाली, नहरें निकलवाकर सिंचाई का प्रबंध किया और झेलम की धारा बदल दी। एक खिरनी चावल का मूल्य, जो पहले २०० दीनार हुआ करता था, अब ३६ दीनार का हो गया। अवंतिवर्मन् ने अवंतिपुर नाम का नगर बसाया जो वंतपोर के नाम से आज भी मौजूद है। उसने अनेक मंदिर बनवाकर उन्हें देवोत्तर संपत्ति से समृद्ध किया। वह पंडितों का आदर करता था और उसी की संरक्षा में प्रसिद्ध साहित्यकार आलोचक आनंदवर्धन ने अपना 'ध्वन्यालोक' रचा।

सन्दर्भ
-------

1. ↑  "संग्रहीत प्रति". मूल से 13 दिसंबर 2013 को पुरालेखित. अभिगमन तिथि 11 दिसंबर 2013.
2. ↑  Sarkar, Jadunath (1949). *Ain-i-akbari Of Abul Fazl I Allami Vol. 2 Ed. 2nd*.
**अवशेष प्रमेय** सम्मिश्र विश्‍लेषण में गणित का एक क्षेत्र है जिसे **कौशी अवशेष प्रमेय** भी कहा जाता है जो कि बन्द वक्र में विश्लेषणात्मक फलनों का रेखा समाकल ज्ञात करने के लिए बहुत उपयोगी है; यह वास्तविक समाकल ज्ञात करने के लिए भी बहुत सहायक है। यह कौशी समाकल प्रमेय और कौशी समाकल सूत्र का व्यापकीकृत रूप है। ज्यामितीय परिप्रेक्ष्य से यह व्यापकीकृत स्टोक्स प्रमेय की विशेष अवस्था है।

कथन का चित्रण।
इसका कथन निम्न प्रकार है:

माना *U* सम्मिश्र समतल में एकशः सम्बद्ध विवृत उपसमुच्चय है और *a*1,...*a**n*, *U* पर परिमित बिन्दु हैं और *f* एक फलन है जो *U* \ {*a*1,...*a**n*} पर परिभाषित और होलोमार्फिक है। यदि γ, *U* में चापकलनीय वक्र है जो कहीं भी *a**k* से नहीं मिलता और इसका आरम्भिक बिन्दु ही इसका अन्तिम बिन्दु है, तो

{\displaystyle \oint \_{\gamma }f(z)\,dz=2\pi i\sum \_{k=1}^{n}\operatorname {I} (\gamma ,a\_{k})\operatorname {Res} (f,a\_{k}).}
यदि γ एक धनात्मक अभिविन्यासित सरल संवृत वक्र है, I(γ, *a**k*) = 1
यदि *a**k* γ के अन्दर स्थित है और् 0 यदि ऐसा नहीं है, अतः

{\displaystyle \oint \_{\gamma }f(z)\,dz=2\pi i\sum \operatorname {Res} (f,a\_{k})}
यहां योज्यचर *k* है जिसके लिए *a**k* γ के अंदर स्थित है।

ये भी देखें
-----------

* कौशी समाकल सूत्र

सन्दर्भ
-------

सामान्य सन्दर्भ

* Ahlfors, Lars (1979), *Complex Analysis*, McGraw Hill, आई॰ऍस॰बी॰ऍन॰ 0-07-085008-9
* Mitronivić, Dragoslav; Kečkić, Jovan (1984), *The Cauchy method of residues: Theory and applications*, D. Reidel Publishing Company, आई॰ऍस॰बी॰ऍन॰ 90-277-1623-4
* Lindelöf, Ernst (1905), *Le calcul des résidus et ses applications à la théorie des fonctions*, Editions Jacques Gabay (प्रकाशित 1989), आई॰ऍस॰बी॰ऍन॰ 2-87647-060-8
बुख़ारा के परिधान में सर बर्न्स
**अलेक्ज़ेंडर बर्न्स** (Sir Alexander Burnes) या *सिकंदर बर्न्स* (16 मई 1805-2 नवंबर 1841) एक ब्रिटिश यात्रावृत्त लेखक तथा जासूस थे जिनकी 1831-32 के बीच की पंजाब, पेशावर, काबुल होते हुए बुख़ारा की यात्रा से उन्हें ख्याति मिली थी। उनकी लिखी किताबों को उस समय ब्रिटेन में बहुत प्रसिद्धि मिली थी जिसके बाद उन्हें *सर* की उपाधि भी दी गई थी। इससे अंग्रेज़ों को मध्य एशिया में हो रही गतिविधियों के अलावा वहाँ की भौगोलिक जानकारी भी मिली थी। इसके बाद ब्रिटिश सेना ने अफ़गानिस्तान पर चढ़ाई की थी और इसी दौरान सन् 1841 के नवंबर में काबुल में उनका क़त्ल कर दिया गया था। इससे पहले विलियम मूरक्रॉफ़्ट और उनके साथ गए नौजवान ने बुखारा की यात्रा की थी जो घोड़ो के पालन के तथाकथित विश्व प्रसिद्ध स्थान बुख़ारा की परंपरा देखना चाहते थे। दोनों बुख़ारा तो पहुँच गए थे पर वापस लौटते वक़्त बाल्ख़ के मज़ार-ए-शरीफ़ में बामारी वजह से मारे गए थे।

स्कॉटलैंड में जन्मे बर्न्स को सिकंदर (पश्चिम में *अलेक्ज़ेंडर*) के विजित प्रदेशों को देखने का बहुत शौक था। अपनी किताब *ट्रावेल्स इन टू बोख़ारा* की प्रस्तावना में उन्होंने लिखा है कि सिन्धु नदी के आवागमन का रास्ता पता करने के बाद उनमें काबुल और उसके पार जाने का उत्साह आया। विजेता सिकंदर ३३० ईस्वी पूर्व के आसपास पेशावर और उसके उत्तर के प्रदेश तक पहुँचा था। वो बुख़ारा और बाल्ख़ से होते हुए आया था। भारतीय मुहम्मद अली और मोहन लाल ज़ुत्शी भी इस यात्रा में उसके साथ थे - वापस आने के साथ ही मुहम्मद अली किसी बीमारी की वजह से चल बसा था।

इन्हें भी देखें
---------------

* मोहन लाल ज़ुत्शी
**ऑपरेशन पवन** तमिल ईलम (LTTE) के लिबरेशन टाइगर्स से जाफना को नियंत्रित करने के लिए इंडियन पीस कीपिंग फोर्स (IPKF) द्वारा चलाए गए ऑपरेशन का कोड नाम था। यह ऑपरेशन 1987 के अंत में लिट्टे के निरस्त्रीकरण के लिए भारत-श्रीलंका समझौते के एक हिस्से के रूप में लागू किया गया था। लगभग तीन सप्ताह तक चली क्रूर लड़ाई में, आईपीकेएफ ने लिट्टे से जाफना प्रायद्वीप को अपने नियंत्रण में ले लिया, कुछ ऐसा जो श्रीलंका की सेना ने किया था लेकिन करने में असफल रही। भारतीय सेना के टैंक, हेलीकॉप्टर गनशिप और भारी तोपखाने द्वारा समर्थित, IPKF ने 214 सैनिकों की कीमत पर LTTE को पार किया!

(विस्तार से):11 अक्टूबर, 1987 दिन बहुत खास है। यही वो दिन है जब भारतीय सेना ने ऑपरेशन पवन चलाया था। बता दें कि यह ऑपरेशन न तो पाकिस्तान के खिलाफ था, न चीन के खिलाफ और न ही यह नगा विद्रोहियों या नक्सलियों के खिलाफ था। भारतीय सेना ने यह ऑपरेशन था श्रीलंका में साल 1987 में चलाया था।

दरअसल 11 अक्टूबर, 1987 को भारतीय शांति सेना ने श्रीलंका में जाफना को लिट्टे के कब्जे से मुक्त कराने के लिए ऑपरेशन पवन शुरू किया था। इसकी पृष्ठभूमि में भारत और श्रीलंका के बीच 29 जुलाई 1987 को हुआ वह शांति समझौता था, जिसमें भारत के तत्कालीन प्रधानमंत्री राजीव गांधी और श्रीलंका के तत्कालीन राष्ट्रपति जे.आर. जयवद्धने ने हस्ताक्षर किया था। समझौते के अनुसार, श्रीलंका में जारी गृहयुद्ध को खत्म करना था, इसके लिए श्रीलंका सरकार तमिल बहुत क्षेत्रों से सेना को बैरकों में बुलाने और नागरिक सत्ता को बहाल करने पर राजी हो गई थी। वहीं, दूसरी ओर तमिल विद्रोहियों के आत्मसमर्पण की बात हुई, लेकिन इस समझौते की बैठक में तमिल व्रिदोहियों को शामिल नहीं किया गया था।

श्रीलंका में शांति भंग की समस्या की जड़ में वहां के निवासी सिंघली तथा तमिलों के बीच का द्वंद्व था। तमिल लोग वहां पर अल्पसंख्यकों के रूप में बसे हैं। आंकड़े बताते हैं कि श्रीलंका की कुल आबादी का केवल 18 फीसद हिस्सा ही तमिल हैं और श्रीलंका की सिंघली बहुल सरकार की ओर से तमिलों के हितों की अनदेखी होती रही है। इससे तमिलों में असंतोष की भावना इतनी भरती गई कि उसने विद्रोह का रूप ले लिया और वह स्वतंत्र राज्य तमिल ईलम की मांग के साथ उग्र हो गए।

श्रीलंका सरकार ने तमिल ईलम की इस मांग को न सिर्फ नजरअंदाज किया, बल्कि तमिलों के असंतोष को सेना के दम पर दबाने का प्रयास करने लगी। इस दमन चक्र का परिणाम यह हुआ कि श्रीलंका से तमिल नागरिक बतौर शरणार्थी भारत के तमिलनाडु में भागकर आने लगे। यह स्थिति भारत के लिए अनुकूल नहीं थी। इसीलिए श्रीलंका के साथ हुए समझौते में इंडियन पीस कीपिंग फोर्स का श्रीलंका जाना तय हुआ, जहां वह तमिल उग्रवादियों का सामना करते हुए वहां शांति बनाने का काम करें, ताकि श्रीलंका से भारत की ओर शरणार्थियों का आना रुक जाए।

भारतीय शांति सेना ने सभी उग्रवादियों से हथियार डालने का दबाव बनाया, जिसमें वह काफी हद तक सफल भी हुई, लेकिन तमिल ईलम का उग्रवादी संगठन लिट्टे यानी लिबरेशन टाइगर्स ऑफ तमिल ईलम ने धोखा किया। उसने पूरी तरह से हथियार न डालकर अपनी नीति बदल ली और उन्होंने आत्मघाती दस्तों का गठन करके गोरिल्ला युद्ध की कला को अपना लिया। ऐसी स्थिति में भारत की शांति सेना की भूमिका बदल गई। खुद को टाइगर्स के हमले से बचने के लिए उन्हें भी सतर्क योद्धा का तरीका अपनाना पड़ा और वहां युद्ध जैसी स्थिति आने से बच नहीं पाई।

फिर 11 अक्टूबर, 1987 को जाफना से तमिल उग्रवादियों के सफाए के लिए भारतीय सेना ने ऑपरेशन पवन शुरू किया। लगभग दो सप्ताह के संघर्ष के बाद भारतीय सेना ने जाफना और अन्य प्रमुख शहरों से लिट्टे के प्रभाव को खत्म कर दिया। हालांकि, नवबंर 1987 तक अन्य ऑपरेशन्स चलते रहे।
**सर अलेक्ज़ैंडर कनिंघम** (Sir Alexander Cunningham KCIE ; २३ जनवरी, १८१४-१८ नवंबर, १८९३) ब्रिटिश सेना के बंगाल इंजीनियर ग्रुप में इंजीनियर थे जो बाद में भारतीय पुरातत्व, ऐतिहासिक भूगोल तथा इतिहास के प्रसिद्ध विद्वान् के रूप में प्रसिद्ध हुए। इनको भारतीय पुरातत्त्व सर्वेक्षण विभाग का जनक माना जाता है। इनके दोनों भ्राता फ्रैन्सिस कनिंघम एवं जोसफ कनिंघम भी अपने योगदानों के लिए ब्रिटिश भारत में प्रसिद्ध हुए थे। भारत में अंग्रेजी सेना में कई उच्च पदों पर रहे और १८६१ ई. में मेजर जनरल के पद से सेवानिवृत्त हुए। इन्हें इनके योगदानों के लिए २० मई, १८७० को ऑर्डर ऑफ स्टार ऑफ इंडिया (सी.एस.आई) से सम्मानित किया गया था। बाद में १८७८ में इन्हें ऑर्डर ऑफ इंडियन एम्पायर से भी सम्मानित किया गया। १८८७ में इन्हें नाइट कमांडर ऑफ इंडियन एंपायर घोषित किया गया।

जन्म इंग्लैंड में सन् १८१४ ई में हुआ था। अपने सेवाकाल के प्रारंभ से ही भारतीय इतिहास में इनकी काफी रुचि थी और इन्होंने भारतीय विद्या के विख्यात शोधक जेम्स प्रिंसेप की, प्राचीन सिक्कों के लेखों और खरोष्ठी लिपि के पढ़ने में पर्याप्त सहायता की थी। मेजर किट्टो को भी, जो प्राचीन भारतीय स्थानों की खोज का काम सरकार की ओर से कर रहे थे, इन्होंने अपना मूल्यवान् सहयोग दिया। १८७२ ई. में कनिंघम को भारतीय पुरातत्व का सर्वेक्षक बनाया गया और कुछ ही वर्ष पश्चात् उनकी नियुक्ति (उत्तर भारत के) पुरातत्व-सर्वेक्षण-विभाग के महानिदेशक के रूप में हो गई। इस पद पर वे १८८५ तक रहे।

पुरातत्व विभाग के उच्च पदों पर रहते हुए कनिंघम ने भारत के प्राचीन विस्मृत इतिहास के विषय में काफी जानकारी संसार के सामने रखी। प्राचीन स्थानों की खोज और अभिलेखों एवं सिक्कों के संग्रहण द्वारा उन्होंने भारतीय अतीत के इतिहास की शोध के लिए मूल्यवान् सामग्री जुटाई और विद्वानों के लए इस दिशा में कार्य करने का मार्ग प्रशस्त कर दिया। कनिंघम के इस महत्वपूर्ण और परिश्रमसाध्य कार्य का विवरण पुरातत्व विषयक रिपोर्टो के रूप में, २३ जिल्दों में, छपा जिसकी उपादेयता आज प्राय: एक शताब्दी पश्चात् भी पूर्ववत् ही है 

  

कनिंघम ने प्राचीन भारत में आनेवाले यूनानी और चीनी पर्यटकों के भारतविषयक वर्णनों का अनुवाद तथा संपादन भी बड़ी विद्वता तथा कुशलता से किया है। चीनी यात्री युवानच्वांग (७वीं सदी ई.) के पर्यटनवृत्त का उनका सपांदन, विशेषकर प्राचीन स्थानों का अभिज्ञान, अभी तक बहुत प्रामाणिक माना जाता है। १८७१ ई.में उन्होंने 'भारत का प्राचीन भूगोल' (एंशेंट ज्योग्रैफ़ी ऑव इंडिया) नामक प्रसिद्ध पुस्तक लिखी जिसका महत्त्व आज तक कम नहीं हुआ है। इस शोधग्रंथ में उन्होंने प्राचीन स्थानों का जो अभिज्ञान किया था वह अधिकांश में ठीक साबित हुआ, यद्यपि उनके समकालीन तथा अनुवर्ती कई विद्वानों ने उसके विषय में अनेक शंकाएँ उठाई थीं। उदाहरणार्थ, कौशांबी के अभिज्ञान के बारे में कनिंघम का मत था कि यह नगरी उसी स्थान पर बसी थी जहाँ वर्तमान कौसम (जिला इलाहाबाद) है, यही मत आज पुरातत्व की खोजों के प्रकाश में सर्वमान्य हो चुका है। किंतु इस विषय में वर्षो तक विद्वानों का कनिंघम के साथ मतभेद चलता रहा था और अंत में वर्तमान काल में जब कनिंघम का मत ही ठीक निकला तब उनकी अनोखी सूझ-बूझ की सभी विद्वानों को प्रशंसा करनी पड़ी है।

सन्दर्भ
-------

1. 1 2  Error: Unable to display the reference properly. See the documentation for details.
2. 1 2  Error: Unable to display the reference properly. See the documentation for details.
3. 1 2  Error: Unable to display the reference properly. See the documentation for details.
4. ↑  *Union List of Artist Names*, 2 मई 2012, 500316393, अभिगमन तिथि 22 मई 2021, Wikidata Q2494649
**ऑपेरा हाउस** सन् १९६१ में बनी एक हिन्दी मर्डर मिस्ट्री (कत्ल का रहस्य) फ़िल्म है।

संक्षेप
-------

सरोज (बी. सरोजा देवी) एक ग़रीब घर की लड़की है जो नागपुर में अपनी विधवा माँ लीला (ललिता पवार) और छोटी बहन नन्ही के साथ रहती है। उसे मुम्बई में एक ड्रामा कम्पनी में गायिका और नर्तकी की नौकरी मिल जाती है और वह वहाँ रहने लग जाती है। वहाँ उसकी मुलाकात अजीत राय (अजीत) नाम के आदमी से होती है और दोनों को आपस में प्रेम हो जाता है। लेकिन कुछ परिस्थितियों के कारण उसे वापस नागपुर आना पड़ जाता है जहाँ उसे चुन्नीलाल नाम के आदमी द्वारा चलाई जा रही एक ड्रामा कम्पनी में काम मिल जाता है। अजीत भी उसके पीछे-पीछे नागपुर पहुँच जाता है और उसकी माँ और बहन से मिलता है। उनसे सरोज की ड्रामा कम्पनी का पता पूछकर वह सरोज से मिलने जाता है और पाता है कि सरोज ने अपना नाम बदलकर मैरी डिसूज़ा रख लिया है। फ़िल्म में आगे चलकर अजीत को पता चलता है कि सरोज चुन्नीलाल के क़त्ल की चश्मदीद है और कातिल उसे भी मारने की कोशिश कर रहा/रहे है/हैं। और उन्हें भी जो उसके/उनके रास्ते में आयेंगे...

चरित्र
------

| चरित्र | कलाकार |
| --- | --- |
| अजीत राय | अजीत |
| सरोज शर्मा/मैरी डिसूज़ा | बी. सरोजा देवी |
| लीला शर्मा | ललिता पवार |
| डैनिअल | के एन सिंह |
| पीटर | मारुती राव |
| लिली | बेला बोस |
| श्रीमती रंजीत राय | मुमताज़ बेग़म |
| नन्ही शर्मा | लीला |

दल
--

संगीत
-----

इस फ़िल्म में चित्रगुप्त ने संगीत दिया है और गीतकार मजरूह सुलतानपुरी हैं। 

| # | गाना | गायक |
| --- | --- | --- |
| १ | *देखो मौसम क्या बहार है* | मुकेश, लता मंगेशकर |
| २ | *बलमा माने ना, बैरी चुप न रहे* | लता मंगेशकर |

रोचक तथ्य
---------

परिणाम
------

### बौक्स ऑफिस

### समीक्षाएँ

नामांकन और पुरस्कार
-------------------

बाहरी कड़ियाँ
-------------

इंटरनेट मूवी डेटाबेस पर ऑपेरा हाउस (१९६१ फ़िल्म)
**अंतर्राष्ट्रीय विधवा दिवस** "कई देशों में लाखों विधवाओं और उनके आश्रितों द्वारा सामना की जाने वाली गरीबी और अन्याय" को संबोधित करने के लिए संयुक्त राष्ट्र की कार्यवाही का दिन है। यह दिन प्रतिवर्ष 23 जून को पड़ता है। विधवापन के मुद्दे के बारे में जागरूकता बढ़ाने के लिए लूंबा फाउंडेशन [स्पष्टीकरण की आवश्यकता] द्वारा अंतर्राष्ट्रीय विधवा दिवस की स्थापना की गई थी। 23 जून का महत्त्व यह है कि 1954 में उसी दिन फाउंडेशन के संस्थापक लॉर्ड लूंबा की मां श्रीमती पुष्पा वती लूंबा विधवा हुई थीं। फाउंडेशन के लक्ष्यों में से एक यह है कि यह एक अदृश्य आपदा के रूप में वर्णित है। 2010 की एक किताब, इनविजिबल, फॉरगॉटन सफ़रर्स: द प्लाइट ऑफ़ विडो अराउंड द वर्ल्ड, का अनुमान है कि दुनिया भर में 245 मिलियन विधवाएँ हैं, जिनमें से 115 मिलियन गरीबी में रहती हैं और विशुद्ध रूप से सामाजिक कलंक और आर्थिक अभाव से पीड़ित हैं क्योंकि उन्होंने अपने पतियों को खो दिया है। लूंबा फाउंडेशन के जागरूकता अभियान के हिस्से के रूप में, यह अध्ययन 22 जून 2010 को संयुक्त राष्ट्र महासचिव बान की मून को प्रस्तुत किया गया था।

पहला अंतर्राष्ट्रीय विधवा दिवस 2005 में हुआ था और इसकी शुरुआत लॉर्ड लूंबा और फाउंडेशन के अध्यक्ष चेरी ब्लेयर ने की थी। 2010 में छठे अंतर्राष्ट्रीय विधवा दिवस तक, रवांडा, श्रीलंका, संयुक्त राज्य अमेरिका, यूके, नेपाल, सीरिया, केन्या, भारत, बांग्लादेश और दक्षिण अफ्रीका में कार्यक्रम आयोजित किए गए थे।

संयुक्त राष्ट्र मान्यता
-----------------------

21 दिसंबर 2010 को, संयुक्त राष्ट्र महासभा ने औपचारिक रूप से 23 जून को अंतर्राष्ट्रीय विधवा दिवस के रूप में अपनाया, गैबॉन के राष्ट्रपति अली बोंगो ओन्डिम्बा द्वारा पेश किए गए प्रस्ताव की सर्वसम्मति से प्रशंसा की। साथ ही औपचारिक रूप से 23 जून को पालन के दिन के रूप में मान्यता देते हुए, साथ में संकल्प ने "सदस्य राज्यों, संयुक्त राष्ट्र प्रणाली और अन्य अंतरराष्ट्रीय और क्षेत्रीय संगठनों को विधवाओं और उनके बच्चों की स्थिति पर विशेष ध्यान देने के लिए बुलाया।"

महत्व
-----

विधवाओं के लिए पूर्ण अधिकार और मान्यता प्राप्त करने के लिए कार्यवाही का अवसर प्रदान करता है. यह विधवाओं को उनकी विरासत, भूमि, उत्पादक संसाधनों, सामाजिक सुरक्षा, समान वेतन और पेंशन के उचित हिस्से तक पहुंच के बारे में जानकारी प्रदान करने पर बल देता है.

सन्दर्भ
-------

1. ↑  "International Widows Day 2022: आज मनाया जा रहा है अंतर्राष्ट्रीय विधवा दिवस, जानें इसके महत्त्व". *Prabhat Khabar*.
हिमालय पर्वत।
**हिमालयाई भाषा परियोजना** 1993 में शुरू हुई। यह लीडेन विश्वविद्यालय का सामूहिक शोध प्रयास है। इसका लक्ष्य कम जानी पहचानी भाषाओं और लुप्तप्राय भाषाओं पर शोध करना है जो हिमालय क्षेत्र से जुड़ी हैं। यह भाषाएँ नेपाल, चीन, भूटान और भारत में पाई जाती हैं। शोध समूह के सदस्य कई महीने या वर्ष लगातार भाषा के मूल वक्ताओं के साथ में अनुसंधान में बिताते हैं। इस परियोजना के निर्देशक जॉर्ज़ वैन ड्रिएम (George van Driem) हैं। अन्य उच्च अधिकारी मार्क तुरीन (Mark Turin) और जेरोएन विएडेनहॉफ़ (Jeroen Wiedenhof) हैं। परियोजना के अन्तरगत स्नात्क क्षत्रों को भर्ती किया जाता है ताकि कम जानी-पहचानी भाषाओं को पी०एच० डी के शोध का विषय बनाया जा सके।

हिमालयाई भाषा परियोजना को भूटान सरकार द्वारा अधिकृत किया गया था ताकि जोंगखा भाषा के लिए एक रोमन लिपि का मानक तय्यार किया जा सके।

भाषाएँ जिनपर काम किया गया है
----------------------------

परियोजना द्वारा अध्यन की गई भाषाओं के बारे में माना गया है कि कई भाषाएँ अगले कुछ वर्षों या दशकों में विलुप्त होने की कगार पर थे यदि इस परियोजना के प्रयास से उन्हें अगली पीढ़ी तक बचाया नहीं जाता। 

### परियोजना के अंतरगत विस्तृत रूप से भाषाओं के व्याकरण का अध्यन किया गया

* लिंबू
* दुमी
* जोंगखा
* वाम्बुले
* जेरूँग

### परियोजना के अंतरगत विस्तृत रूप से भाषाओं के व्याकरण का अध्यन किया जा रहा है

* मनचद
* लोहोरुंग
* थंगमी
* सुनवर
* ल्होकपू
* सम्पंग
* गोंगदूक
* ओलेखा
* चिलिंग
* ग्लाल-रोंग
* लेपचा
* चुलुंग
* धिमल

### परियोजना के अंतरगत इन भाषाओं के व्याकरण की रूप-रेखा खींची गई है

* बुमथंग
* ब्यांगसी
* प्यूमा
* राभा
* रंगपो

### परियोजना के अंतरगत जिन भाषाओं पर वर्तमान में काम किया जा रहा है

* बारम
* दूरा
* टोटो

  

परियोजना के अंतरगत कुसुन्दा भाषा के विलुप्त होने को पढा गया था जिसके अंतिम बोलने वाले जंगल में रहकर शिकार किया करते थे। यह लोग अपनी भाषा को भुलाकर विशाल समाज का हिस्सा बन गए।

बाहरी कड़ियाँ
-------------

* हिमालयाई भाषा परियोजना आधिकारिक जालस्थल
* The Kirat Rai Association's Web Portal
**अधिदर्शन** (Metaphilosophy), जिसे कभी-कभी **दर्शन का दर्शन** (philosophy of philosophy) भी कहा जाता है, स्वयं दर्शनशास्त्र को दर्शनशास्त्रीय सिद्धांतों के प्रयोग से समझने की क्रिया को कहते हैं। इसमें दर्शनशास्त्र के ध्येय, उसकी सीमाएँ और उसकी अध्ययन-प्रणालियाँ शामिल हैं। जहाँ दर्शनशास्त्र में अस्तित्व के बारे में, वस्तुओं की वास्तविकता पर, ज्ञान-प्राप्ति की सम्भावनाओं पर और सत्य के गुणों व लक्षणों के बारे में अध्ययन होता है, वहाँ अधिदर्शन में इन प्रशनों के उत्तर में किये गये प्रयासों के गुणों, ध्येयों और विधियों का स्वयं अध्ययन करा जाता है। उदाहरण के लिये अधिदर्शन में पूछा जाता है कि दर्शनशास्त्र क्या है, उसमें क्या प्रशन पूछे जाने चाहिये, उन प्रशनों का उत्तर कैसे मिल सकता है और उन उत्तरों से क्या ध्येय पूर्ण होगा।

इन्हें भी देखें
---------------

* दर्शनशास्त्र

सन्दर्भ
-------

1. ↑  Nicholas Joll (November 18, 2010). "Contemporary Metaphilosophy". *Internet Encyclopedia of Philosophy (IEP)*. मूल से 5 अगस्त 2011 को पुरालेखित. अभिगमन तिथि 11 अप्रैल 2018.
2. ↑  Armen T Marsoobian (2004). "Metaphilosophy". प्रकाशित John Lachs; Robert Talisse (संपा॰). *American Philosophy: An Encyclopedia*. पपृ॰ 500–501. आई॰ऍस॰बी॰ऍन॰ 020349279X. मूल से 18 जून 2013 को पुरालेखित. अभिगमन तिथि 11 अप्रैल 2018. Its primary question is "*What is philosophy?*"
**अधिकारी प्रशिक्षण अकादमी** (ऑफ़िसर्स ट्रेनिंग अकेडेमी) भारतीय सेना का एक प्रशिक्षण प्रतिष्ठान है जो लघु सेवा आयोग (एसएससी) हेतु अधिकारियों को प्रशिक्षित करता है। इसके अंतर्गत सेना की सभी शाखाओं के लिए सैन्य चिकित्सक दल को छोड़कर 49 सप्ताह का स्नातक पाठ्यक्रम निर्मित किया जाता है। 1963 में स्थापित पहली अकादमी अलंदुर, चेन्नई के दक्षिण में स्थित है। अधिकारी प्रशिक्षण अकादमी(ओटीए) चेन्नई में 1 परम वीर चक्र, 8 अशोक चक्र, 10 महा वीर चक्र, 22 कीर्ति चक्र, 63 वीर चक्र, 119 शौर्य चक्र और 587 सेना पदक सहित वीरता पुरस्कारों की एक सूची है। वे पदक इस अकादमी के अधिकारियों द्वारा अर्जित किए गए है। ये सभी पूर्व छात्रों द्वारा प्रदर्शित वीरता और समर्पण को दर्शाता है। 2011 में एक नई अकादमी गया में स्थापित की गई थी।

इतिहास
------

### अधिकारी प्रशिक्षण अकादमी चेन्नई

चेन्नई में अधिकारी प्रशिक्षण अकादमी को समर्पित डाक टिकट
द्वितीय विश्व युद्ध के दौरान भारतीय और राष्ट्रमंडल सेनाओं में अधिकारियों की भारी माँग को पूरा करने के लिए 1942-45 के बीच भारत में सात अधिकारी प्रशिक्षण स्कूल स्थापित किए गए थे। हालाँकि, युद्ध के अंत में इन स्कूलों को बंद कर दिया गया था। 1962 में चीन-भारत युद्ध के बाद भारत ने प्रभावी संचालन के लिए अधिकारियों की संख्या बढ़ाने की आवश्यकता महसूस की। सेना में आपातकालीन आयोग के लिए अधिकारियों को प्रशिक्षित करने हेतु पुणे तथा मद्रास(चेन्नई) में दो अधिकारी प्रशिक्षण स्कूल स्थापित किए गए थे। इन स्कूलों की स्थापना की प्रक्रिया सितंबर 1962 में शुरू हुई थी।

संदर्भ
------


1. ↑  "रिक्र्यूटमेंट एंड ट्रेनिंग". रक्षा मंत्रालय, भारत सरकार. मूल से 20 नवंबर 2011 को पुरालेखित. अभिगमन तिथि 26 नवंबर 2011.
2. ↑  "गया ऑफ़िसर्स ट्रेनिंग एके़डेमी पॉयज़्ड टू कंडक्ट मैडेन पासिंग आउट परेड". *याहू न्यूज़*. 6 जून 2012. अभिगमन तिथि 10 जुलाई 2012.
3. ↑  "गया टू गैट आर्मी'स सैकेंड ऑफ़सर्स ट्रेनिंग अकेडेमी". *द टाइम्स ऑफ़ इंडिया*. 10 फरवरी 2010. मूल से 16 सितंबर 2011 को पुरालेखित. अभिगमन तिथि 10 जुलाई 2012.
अब्बास प्रथम
**अब्बास प्रथम** (फ़ारसी: *شاه عباس بزرگ*) ईरान के 5वाँ सफ़वी शाह (राजा) थे और इन्हें आम तौर पर फ़ारसी इतिहास और सफ़वी वंश के सबसे महान शासकों के रूप में से एक माना जाता है। वह शाह मोहम्मद खुदाबंदा के तीसरे बेटे थे।

जीवनी
-----

यद्यपि अब्बास ईरान की सैन्य, राजनीतिक और आर्थिक शक्ति के शीर्ष की अध्यक्षता किये लेकिन वह सफ़वी साम्राज्य के लिए कठिन समय के दौरान सिंहासन पर आए थे। अपने कमजोर इरादों वाले पिता के राज में देश सेना के विभिन्न गुटों के बीच कलह से ग्रस्त था, जिसने अब्बास की माँ और बड़े भाई को मार डाला था। इस बीच, ईरान के दुश्मन उस्मानी साम्राज्य और उज़्बेक ने इस राजनीतिक अराजकता का फायदा उठाते हुए कई क्षेत्रों पे कब्ज़ा कर लिया। 1588 में, क़ज़िलबश सेना के नेताओं में से एक, मुर्शिद क़ोली ख़ान ने एक तख्तापलट में शाह मोहम्मद को हटा दिया और 16 वर्षीय अब्बास को सिंहासन पर बिठाया। लेकिन अब्बास कोई कठपुतली नहीं था और जल्द ही उसने अपने लिए सत्ता छीन ली।

उनके नेतृत्व में ईरान ने ग़ुलाम प्रणाली विकसित की जहां हजारों सर्कसियन,  जॉर्जियाई और  आर्मीनियाई दास-सैनिक नागरिक प्रशासन और सेना में शामिल हो गए। ईरानी समाज में इन नव निर्मित परतों की मदद से (उनके पूर्ववर्तियों द्वारा शुरू की गई प्रणाली लेकिन उनके शासन के दौरान काफी विस्तार किया गया) अब्बास नागरिक प्रशासन, शाही घराने और सेना में क़ज़िलबश की शक्ति को रोकने में कामयाब रहे। इन कार्रवाइयों के साथ ही ईरानी सेना के उनके सुधारों ने उन्हें उस्मानी साम्राज्य और उज़बेकों से लड़ने के लिए सक्षम किया। 

इससे ईरान के खोए हुए प्रांतों को फिर से वापस लेने में सहायता मिली। 1603-1618 के उस्मानी युद्ध के अंत तक अब्बास ने ट्रांसकेशिया और दागेस्तान पर कब्जा कर लिया था। साथ ही साथ पूर्वी अनातोलिया और मेसोपोटामिया के जिलों पर कब्जा कर लिया था जो 1555 में खो गए थे। उन्होंने पुर्तगाली और मुगलों से भी भूमि वापस ले ली और दागेस्तान के पारंपरिक क्षेत्रों से परे उत्तरी काकेशस में ईरानी शासन और प्रभाव का विस्तार किया। अब्बास एक महान इमारत निर्माता थे और अपने राज्य की राजधानी कज़्वीन से इस्फ़हान तक ले गए।

सन्दर्भ
-------

1. ↑   Blow 2009, पृष्ठ 29
2. ↑   Bomati & Nahavandi 1998, पृष्ठ 35
3. ↑   Roemer 1986, पृष्ठ 265
4. ↑   Savory 1983[*page needed*]

साँचा:सफ़वी वंश
**उत्तरकाशी** (Uttarkashi) भारत के उत्तराखण्ड राज्य के उत्तरकाशी ज़िले में स्थित एक नगर और हिन्दू तीर्थस्थल है। यह ज़िले का मुख्यालय भी है और हिमालय में भागीरथी नदी के किनारे 1158 मीटर की ऊँचाई पर बसा हुआ है।

विवरण
-----

उत्तरकाशी राष्ट्रीय राजमार्ग 34 के मार्ग द्वारा ऋषिकेश से 155 किलोमीटर की दूरी पर स्थित है। उत्तरकाशी धार्मिक दृष्टि से एक महत्‍वपूर्ण शहर है। यहां भगवान विश्‍वनाथ का प्रसिद्ध मंदिर है। यह शहर प्राकृतिक सौंदर्य से भरपूर है। यहां एक तरफ जहां पहाड़ों के बीच बहती नदियां दिखती हैं वहीं दूसरी तरफ पहाड़ों पर घने जंगल भी दिखते हैं।

पर्वतारोहण
----------

उत्तरकाशी का एक अन्‍य आकर्षण पर्वतारोहण है। यहां आप पर्वतारोहण का मजा ले सकते हैं। हर-की-दून, डोडीताल, यमुनोत्री तथा गोमुख से पर्वतारोहण किया जा सकता है। यहाँ पर नेहरू पर्वतारोहण संस्थान उत्तरकाशी, पर्वतारोही के लिए प्रशिक्षण करवाता है।

खानपान
------

उत्तरकाशी के अधिकांश रेस्‍टोरेंटों में शाकाहारी खाना मिलता है। कुछ होटलो में विशेष अनुरोध पर गढ़वाली भोजन बनाया जाता है। रोटी,चावल,झंगुरा, मंडुआ प्रमुख भोजन है। इसके साथ-साथ रायता तथा रोटी भी यहां के लोग खाते हैं।

स्थिति
------

प्रमुख स्‍थानों से दूरी: 

* ऋषिकेश से 148 किलोमीटर उत्तर,
* दिल्ली से 372 किलोमीटर उत्तर दक्षिण में

इन्हें भी देखें
---------------

* उत्तरकाशी ज़िला

बाहरी कड़ियाँ
-------------

* उत्तरांचल पर्यटान की वेबसाइट पर उत्तरकाशी

सन्दर्भ
-------

1. ↑  "Uttarakhand: Land and People," Sharad Singh Negi, MD Publications, 1995
2. ↑  "Development of Uttarakhand: Issues and Perspectives," GS Mehta, APH Publishing, 1999, ISBN 9788176480994
**इंदु मेनन** एक भारतीय साहित्यिक, उपन्यासकार, लघु कथालेखक, पटकथालेखक और समाजशास्त्री हैं। वह साहित्यिक क्षेत्र में है।

व्यक्तिगत जीवन
--------------

इंदु मेनन का जन्म 13 जून 1980 को उमायानल्लूर एस विक्रमन नायर और सत्यवती से हुआ था। विक्रमन नायर एक कर्नाटक संगीतकार और आलोचक हैं।

इंदु मेनन एनएसएस स्कूल चालाप्पुरम; बीटीएमएएमयूपी स्कूल, पेंगद; और एसपीबीएस रमनट्टुकारा में पढ़ाई की। उन्होंने फरूक कॉलेज से विज्ञान में अपनी पूर्व डिग्री ली और उन्होंने जैमोरिन के गुरुवायूरप्पन कॉलेज में समाजशास्त्र और मलयालम में बी.ए. की। फिर उन्होंने समाजशास्त्र में एमए पूरा किया

  

इंदु की शादी मलयालम फिल्म निर्देशक रूपेश पॉल से की है, जो एक कवि भी है। रूपेश और इंदु एक बेटी गौरी मारिया और एक बेटा आदित्य हैं।

कैरियर
------

"कथकल", की समीक्षा करते हुए "द हिंदू" लिखता है:

> एक लघु कथा लेखक के रूप में, इंदु मेनन को कमला दास का उत्तराधिकारी कहा जा सकता है, जिसने कविता और कल्पना की दुनिया को आसानी से पार किया यह, हालांकि, यह सुझाव नहीं दे सकते कि वह 'कमला दास मोल्ड' में ढले एक कहानी-कलाकार हैं। चलते रास्ते पर चलने तो दूर, वह साहसी ढंग से नए इलाकों की तलाश करती है।   
> 
> इंदु मेनन के विषय और साथ ही तकनीक ने ध्यान आकर्षित किया। जेंडर और कामुकता जैसे मुद्दों, जो युवा महिला लेखकों को आम तौर पर व्यस्त रखते हैं, से पार जा कर वह केरल समाज को चुनौती देती है, जो विभिन्न स्तरों पर प्रतिगमन के अचूक संकेत दिखा रहा है। उदाहरण के लिए, वह सांप्रदायिकता की शक्तियों से ऐसे ढंग से पेश आती है जैसे अन्य लेखकों, पुरुष या महिला ने कभी ही किया है। उसकी 'नई महिला' की आवाज़ है, जो अभी तक सार्वजनिक स्थान में खुद को सुनाई नहीं दे रही है।
> 
>

सन्दर्भ
-------

1. ↑  "Manassiloru Mazhavillu on Kairalitv". kairalitvonline. मूल से 8 जून 2014 को पुरालेखित. अभिगमन तिथि 11 December 2013.
2. ↑  Bhaskar, B. R. P. (10 May 2011). "Voice of a new woman". *The Hindu*.[*मृत कड़ियाँ*]
**अब्दुल मजीद ख्वाजा**: (1885-1962), एक भारतीय वकील, शिक्षाविद, सामाजिक सुधारक और स्वतंत्रता सेनानी थे जो उत्तरी भारतीय राज्य उत्तर प्रदेश के ऐतिहासिक रूप से महत्वपूर्ण शहर अलीगढ़ में पैदा हुआ थे।
एक उदार मुसलमान, वह अहिंसा प्रतिरोध के मोहनदास करमचंद गांधी के नैतिक दृष्टिकोण के प्रति गहराई से प्रतिबद्ध थे। उन्होंने 1947 में भारत के विभाजन का सक्रिय रूप से विरोध किया और हिंदू-मुस्लिम सद्भाव को बढ़ावा देने के लिए अपना पूरा जीवन समर्पित किया।

उन्होंने आधुनिक युग में भारतीय मुस्लिमों की शिक्षा में स्थायी योगदान दिया।
2 दिसंबर 1962 को उनकी मृत्यु हो गई और उन्हें अलीगढ़ के बाहरी इलाके सूफी संत शाह जमाल की दरगाह के निकट परिवार कब्रिस्तान में दफनाया गया।

पारिवारिक पृष्ठभूमि
-------------------

अब्दुल मजीद ख्वाजा मुहम्मद यूसुफ के दो बेटों में से छोटे थे, जो अलीगढ़ के एक प्रमुख वकील और भूमि मालिक थे, जो दृढ़ता से मानते थे कि भारतीय मुसलमानों के सामाजिक और आर्थिक विकास के लिए पश्चिमी शैली की वैज्ञानिक शिक्षा महत्वपूर्ण रूप से महत्वपूर्ण थी।

ख्वाजा मुहम्मद यूसुफ प्रसिद्ध मुहम्मद एंग्लो-ओरिएंटल कॉलेज के संस्थापक सर सैयद अहमद खान के नेतृत्व में अलीगढ़ आंदोलन के सबसे शुरुआती समर्थकों में से एक थे जो बाद में अलीगढ़ मुस्लिम विश्वविद्यालय में विकसित हुए। ख्वाजा यूसुफ ने मुहम्मद एंग्लो-ओरिएंटल कॉलेज फंड कमेटी को बड़ी रकम दान की और जहीर हुसैन और जैनुल अब्बेन के साथ देश का दौरा किया।
ख्वाजा मुहम्मद यूसुफ 1864 में सर सैयद द्वारा पश्चिमी कार्यों को उर्दू में अनुवाद करने के लिए स्थापित वैज्ञानिक सोसाइटी के मामलों में भी बहुत सक्रिय थे।

शिक्षा
------

अब्दुल मजीद को पारंपरिक रूप से प्रतिष्ठित निजी शिक्षकों द्वारा घर पर शिक्षित किया गया था, जिन्होंने उन्हें कुरान, अरबी, उर्दू, फारसी और सामाजिक शिष्टाचार इत्यादि सिखाया था।
हालांकि उनके पिता ख्वाजा मुहम्मद यूसुफ ने यह सुनिश्चित किया कि उनके बेटे को आधुनिक पश्चिमी शैली की शिक्षा भी मिल सके। इसलिए अब्दुल मजीद को 1906 में कैम्ब्रिज यूनिवर्सिटी, इंग्लैंड में क्राइस्ट कॉलेज कैम्ब्रिज के सदस्य के रूप में उच्च अध्ययन के लिए भेजा गया था। उन्होंने इतिहास में स्नातक की उपाधि प्राप्त की और उन्हें 1910 में बुलाया गया। भारत गणराज्य के पहले प्रधान मंत्री जवाहरलाल नेहरू, प्रसिद्ध ज्यूरिस्ट सर शाह सुलेमान और प्रसिद्ध दार्शनिक और कवि मोहम्मद इकबाल कैम्ब्रिज में उनके समकालीन थे।

सन्दर्भ
-------

1. ↑   Archived 2017-04-07 at the Wayback Machine Enlightenment and Islam: Sayyid Ahmad Khan’s Plea to Indian Muslims for Reason.
2. ↑  [ Archived 2018-02-22 at the Wayback Machine Sharif Culture and British Rule
**एलेटा बौन** एक इंडोनेशियाई पर्यावरण कार्यकर्ता हैं। उन्हें इंडोनेशियाई अवतार के रूप में वर्णित किया गया है। 

उन्होंने तिमोर द्वीप पर मुटिस पर्वत पर पवित्र वन भूमि के विनाश को रोकने के लिए "बुनाई विरोध "में सैकड़ों स्थानीय ग्रामीणों को शांतिपूर्वक संगमरमर खनन स्थलों पर कब्जा करने के लिए संगठित करने के लिए 2013 गोल्डमैन पर्यावरण पुरस्कार जीता। 

स्वदेशी मोलो लोगों की नेता, उनका जन्म किसानों के परिवार में हुआ था। कम उम्र में अपनी माँ को खो देने के बाद, उनका पालन-पोषण गाँव की अन्य महिलाओं और बुजुर्गों ने किया, जिन्होंने उन्हें अपनी आध्यात्मिक पहचान और आजीविका के स्रोत के रूप में पर्यावरण का सम्मान करना सिखाया। पारंपरिक ज्ञान साझा करने वाली एक सामुदायिक नेता के रूप में, वह अंततः "मामा एलेटा" के रूप में जानी जाने लगीं। 

मामा एलेटा के काम ने उन्हें खनन हितधारियाे और स्थानीय अधिकारियों के लिए एक निशाना बना दिया, जिन्होंने उसके सिर पर कीमत लगाई। हत्या के प्रयास से बचने के बाद, मामा एलेटा अपने बच्चे के साथ जंगल में छिप गई। 

डराने-धमकाने के बावजूद, मामा एलेटा ने सैकड़ों ग्रामीणों को शामिल करने के लिए आंदोलन को आगे बढ़ाया। इसकी परिणति एक बुनाई विरोध में हुई, जहां 150 महिलाओं ने खनन स्थल पर संगमरमर की चट्टानों पर बैठकर चुपचाप विरोध में अपना पारंपरिक कपड़ा बुनते हुए एक वर्ष बिताया। चूंकि पहाड़ों से भोजन, रंग और दवा प्राप्त करने के लिए पारंपरिक रूप से महिलाएं जिम्मेदार थीं, इसलिए इन पहाड़ों में खनन से उनकी आजीविका पर सीधा असर पड़ता। जहां महिलाओं ने खदान पर विरोध किया, वहीं पुरुषों ने घर पर घरेलू सहायता, खाना पकाने, सफाई और बच्चों की देखभाल की।

ग्रामीणों की शांतिपूर्ण और निरंतर उपस्थिति के सामने, संगमरमर खनन शामिल कंपनियों के लिए एक तेजी से अस्थिर प्रयास बन गया। बुनाई व्यवसाय के बारे में जन जागरूकता बढ़ रही थी, और इंडोनेशियाई सरकारी अधिकारियों ने नोटिस लिया। 2010 तक, खनन कंपनियों ने दबाव पर प्रतिक्रिया करते हुए, मोलो क्षेत्रों के भीतर सभी चार स्थलों पर खनन रोक दिया और अपने कार्यों को छोड़ दिया।

मामा एलेटा अब पश्चिमी तिमोर के समुदायों को उनके पारंपरिक जंगलों का नक्शा बनाने में मदद करती है। वह जल सुरक्षा और स्वदेशी लोगों के प्राकृतिक संसाधन प्रबंधन और भूमि अधिकारों में काम करती है। उसने जकार्ता पोस्ट से कहा: "हम विशेष रूप से अपने क्षेत्र के अपस्ट्रीम क्षेत्र को संरक्षित करना चाहते हैं क्योंकि यह पूरे द्वीप के लिए एक वाटरशेड है। हम अपने तीन समुदायों के लिए एक संयुक्त स्वामित्व पर विचार कर रहे हैं और भूमि को समुदायों के सामूहिक स्वामित्व के तहत रख रहे हैं।  इसमें मदद के लिए, उन्होंने 2011 में यूनिवर्सिटीस त्रितुंगगल सुरबाया से कानून की डिग्री हासिल किया।

संदर्भ
------

1. ↑  "The Unfinished Story of 'Indonesian Avatar' Aleta Baun". Jakarta Globe. मूल से 11 October 2013 को पुरालेखित. अभिगमन तिथि 11 October 2013.
2. ↑  *Aleta Baun: 2013 Goldman Environmental Prize Winner, Indonesia* (video). Timor, Indonesia. April 15, 2013.
3. ↑  "Prize Recipient Aleta Baun". Goldman\_Environmental\_Prize. अभिगमन तिथि 11 October 2013.
4. ↑  "Aleta Baun: Aleta Baun: Environmental heroine from Molo". Jakarta Post. April 18, 2013.
5. ↑
**असरा क़ुरतुलैन नोमानी** (जन्म 7 सितंबर, 1965) एक अमेरिकी लेखक और जॉर्जटाउन विश्वविद्यालय के पूर्व प्रोफेसर हैं। वह पर्ल प्रोजेक्ट की सह-निदेशक हैं। 

नोमानी दो पुस्तकों के लेखक हैं: स्टैंडिंग अलोन: एन अमेरिकन वुमन स्ट्रगल फॉर द सोल ऑफ इस्लाम और तांत्रिका: ट्रैवलिंग द रोड ऑफ डिवाइन लव। उन्होंने द वाशिंगटन पोस्ट के लिए भी लिखा है और बिल माहेर के साथ रीयल टाइम पर वापसी करने वाली अतिथि रही हैं।

उनकी कहानी डॉक्युमेंट्री द मॉस्क इन मॉर्गनटाउन का हिस्सा है, जो अमेरिका में एक चौराहे पर श्रृंखला के हिस्से के रूप में पीबीएस पर राष्ट्रव्यापी प्रसारित हुई।

प्रारंभिक जीवन
--------------

नोमानी का जन्म बंबई (अब मुंबई), भारत में सुन्नी इस्लाम का पालन करने वाले माता-पिता के यहाँ हुआ था। जब वह चार साल की थी, तो वह अपने माता-पिता के साथ संयुक्त राज्य अमेरिका चली गई। उनके पिता जफर नोमानी रटगर्स यूनिवर्सिटी से पीएचडी कर रहे थे। जब नोमानी दस साल की थीं, तब उनका परिवार वेस्ट वर्जीनिया के मोर्गनटाउन चला गया, जहां उनके पिता पोषण के सहायक प्रोफेसर बन गए। उसके पिता (एम.जेड.ए. नोमानी के रूप में उद्धृत) ने रमजान के दौरान उपवास के स्वास्थ्य प्रभावों पर अध्ययन प्रकाशित किया और न्यू जर्सी और वेस्ट वर्जीनिया दोनों में मस्जिदों को व्यवस्थित करने में भी मदद की। असरा नोमानी ने 1986 में वेस्ट वर्जीनिया विश्वविद्यालय से उदार अध्ययन में कला स्नातक और 1990 में अंतर्राष्ट्रीय संचार में अमेरिकी विश्वविद्यालय से कला में स्नातकोत्तर की उपाधि प्राप्त की।

आजीविका
-------

नोमानी "मुस्लिम महिला स्वतंत्रता यात्रा" की संस्थापक और निर्माता हैं। वह 18 मार्च, 2005 को न्यूयॉर्क शहर में महिलाओं के नेतृत्व वाली मुस्लिम प्रार्थना की प्रमुख आयोजक थीं।

सन्दर्भ 

1. ↑
2. ↑
3. ↑
4. ↑
5. ↑
6. ↑
7. ↑
{\displaystyle P} आवर्तकाल वाले एक आवर्ती फलन का ग्राफीय निरूपण
गणित में उन फलनों को **आवर्ती फलन** (periodic function) कहते हैं जिनका मान एक नियत अन्तराल के बाद समान हो। इसके सबसे प्रमुख उदाहरण सभी त्रिकोणमितीय फलन (ज्या, कोज्या आदि) हैं जिनका मान 2*π* रेडियन के उपरान्त वही होता है जो पहले था। विज्ञान में जगह-जगह आवर्ती फलनों का उपयोग किया जता है, जैसे कम्पन, तरंग आदि के निरूपण में। जो फलन आवर्ती नहीं होते, उन्हें 'अनावर्ती' (aperiodic) कहते हैं।

यदि कोई फलन f आवर्ती है तो x के सभी मानों के लिए

{\displaystyle f(x+P)=f(x)} होगा
जहाँ नियतांक P एक अशून्य संख्या है जिसे इस फलन का आवर्तकाल कहते हैं।

आवर्ती फलनों के विशिष्ट मान
---------------------------

### माध्य

{\displaystyle T\_{p}} आवर्तकाल वाले फलन {\displaystyle x\_{a}(t)\,\!} का माध्य या औसत मान 

{\displaystyle A\_{\rm {medio}}={{1 \over T\_{p}}{\int \_{t\_{0}}^{t\_{0}+T\_{p}}x\_{a}(t)\,dt}}\,\!}
### प्रभावी मान

प्रभावी मान (effective value) या वर्ग माध्य मूल (RMS) मान 

{\displaystyle V\_{\rm {RMS}}={\sqrt {{1 \over T\_{p}}{\int \_{t\_{0}}^{t\_{0}+T\_{p}}|x\_{a}(t)|^{2}\,dt}}}\,\!}
उपर्युक्त सूत्र से निकाला जा सकता है कि

* ज्यावक्रीय तरंग (sinusoidal) का प्रभावी मान : {\displaystyle A\_{\rm {RMS}}={\frac {A\_{\max }}{\sqrt {2}}}\,\!}

* वर्ग तरंग का प्रभावी मान : {\displaystyle A\_{\rm {RMS}}=A\_{\max }\,\!}

* त्रिभुज तरंग का प्रभावी मान : {\displaystyle A\_{\rm {RMS}}={\frac {A\_{\max }}{\sqrt {3}}}\,\!}

### शिखरांक

शिखरांक (crest value या peak value) 

* ज्यावक्रीय तरंग : {\displaystyle f\_{a}={\sqrt {2}}\,\!}

* वर्ग तरंग : {\displaystyle f\_{a}=1\,\!}

* त्रिभुज तरंग : {\displaystyle f\_{a}={\sqrt {3}}\,\!}

सन्दर्भ
-------

इन्हें भी देखें
---------------

* फुर्रे श्रेणी -- एक गणितीय युक्ति है जो आवर्ती फलनों को विभिन्न आवर्तकाल वाले ज्या फलनों के योग के रूप में अभिव्यक्त करती है।
* सरल आवर्त गति
* हार्मोनिक विश्लेषण
* आवर्ती फलनों की सूची
अब्दुल सत्तार इदी
**अब्दुल सत्तर इदी** पाकिस्तान के सुप्रसिद्ध मानवतावादी एवं इदी फाउण्डेशन के अध्यक्ष थे। इदी फाउन्डेशन पाकिस्तान एवं विश्व के अन्य देशों में कार्यरत है। उनकी पत्नी बेगम बिलकिस इदी, बिलकिस इदी फाउन्डेशन की अध्यक्षा हैं। पति-पत्नी को सम्मिलित रूप से सन् १९८६ का रमन मैगसेसे पुरस्कार समाज-सेवा के लिये प्रदान किया गया था। उन्हे लेनिन शान्ति पुरस्कार एवं बलजन पुरस्कार भी मिले हैं। गिनीज विश्व कीर्तिमान के अनुसार इदी फाउन्डेशन के पास संसार की सबसे बड़ी निजी एम्बुलेंस सेवा हैं।

जीवनी
-----

मौलाना इदी सन् १९२८ में भारत के गुजरात राज्य के बांटवा शहर में पैदा हुए थे। उनके पिता कपड़े के व्यापारी थे। वह जन्मजात लीडर थे और शुरू से ही अपने दोस्तों की छोटे-छोटे काम और खेल-तमाशे करने पर होसला अफ़ज़ाई करते थे। जब अनकी मां उनको स्कूल जाते समय दो पैसे देतीं थी तो वह उन में से एक पैसा खर्च कर लेते थे और एक पैसा किसी अन्य जरूरतमंद को दे देते थे।

सन् 1947 में भारत विभाजन के बाद उनका परिवार भारत से पाकिस्तान आया और कराची में बस गया। 1951 में आपने अपनी जमा पूंजी से एक छोटी सी दुकान ख़रीदी और उसी दुकान में आपने एक डाक्टर की मदद से छोटी सी डिस्पेंसरी खोली।

सम्मान एवं पुरस्कार
-------------------

* १९९७ इदी फाउन्डेशन, गिनीज बुक में
* 
* 1988 लेनिन शान्ति पुरस्कार
* 
* 1986 रमन मैगसेसे पुरस्कार
* 
* 1992 पाल हैरिस फेलो रोटरी इन्टरनेशनल फाउन्डेशन (Paul Harris Fellow Rotary International Foundation)
* 
* 2000ء अन्तर्राष्ट्रीय बालजन पुरस्कार (International Balzan Prize)
* 
* 26 मार्च 2005 आजीवन उपलब्धि पुरस्कार (Life Time Achievement Award)

बाहरी कड़ियाँ
-------------

* Edhi Official Website
* Unofficial Edhi Foundation site
* Interview of Edhi
* Ramon Magsaysay Award Citation
* **Humanitarian to a Nation**, *Saudi Aramco World*, November/December 2004
* Article on Bilquis Edhi
* Blog post about Mr. Edhi after the October 2005 earthquake that hit Pakistan the hardest
* Leadership Profile
**अहंवाद** (सॉलिप्सिज्म) उस दार्शनिक सिद्धांत को कहते है जिसके अनुसार केवल ज्ञाता एवं उसकी मनोदशाओं की ही सत्ता है, दूसरी किसी वस्तु की नहीं। 

दर्शन के इतिहास में अहंवाद के किसी विशुद्ध प्रतिनिधि को पाना कठिन है, यद्यपि अनेक दार्शनिक सिद्धांत इस सीमा की ओर बढ़ते दिखाई देते हैं। इस मंतव्य का तत्वदर्शन तथा ज्ञानमीमांसा दोनों से संबंध है। तत्वदर्शन संबंधी मान्यता का उल्लेख ऊपर की परिभाषा में हुआ है। संक्षेप में वह मान्यता यही है कि केवल ज्ञाता अथवा आत्मा का ही अस्तित्व है। ज्ञानमीमांसा इस मंतव्य का प्रमाण उपस्थित करती है। दार्शनिक एफ.एच. ब्रैडले ने अहंवाद की पोषक युक्ति को इस प्रकार प्रकट किया है : 

*मैं अनुभव का अतिक्रमण नहीं कर सकता और अनुभव मेरा अनुभव है। इससे यह अनुमान होता है कि मुझसे परे किसी चीज का अस्तित्व नहीं है, क्योंकि जो अनुभव है वह इस आत्म की दशाएँ ही हैं।*
अहंवाद का बीजारोपण आधुनिक दर्शन के पिता देकार्त की विचारपद्धति में ही हो गया था। देकार्त मानते हैं कि आत्म का ज्ञान ही निश्चित सत्य है, ब्राह्म विश्व तथा ईश्वर केवल अनुमान के विषय हैं। जान लाक का अनुभववाद भी यह मानकर चलता है कि आत्म या आत्मा के ज्ञान का साक्षात्‌ विषय केवल उसके प्रत्यय होते हैं, जिनके कारण भूत पदार्थों की कल्पना की जाती है। बर्कले का आत्मनिष्ठ प्रत्ययवाद अहंवाद में परिणत हो जाता है।

संदर्भ ग्रंथ
------------

* बाल्डविन : डिक्शनरी आम्व फिलॉसफी ऐंड साइकॉलॉजी;
* अप्पय दीक्षित : सिद्धांतलेशसंग्रह (दृष्टिसृष्टिवाद प्रकरण)

बाहरी कड़ियाँ
-------------

* Solipsism and the Problem of Other Minds
* Solipsism experienced as a dissociative symptom of mental illness
रूस का ज़ार अलेक्सान्दर द्वितीय
**अलेक्सांदर द्वितीय** (रूसी : Алекса́ндр II Никола́евич; १८१२ - १८८१) रूस का ज़ार (१८५५ से ८१) था। वह निकोलस प्रथम का ज्येष्ठ पुत्र था।

परिचय
-----

२ मार्च १८५५ को निकोलस प्रथम की जब सेवेस्तोपल में भारी पराजय के बाद मृत्यु हुई और जब क्रीमिया का युद्ध चल ही रहा था, यह रूस के सिंहासन पर बैठा। तुर्की से मिली पराजय ने सेना के संगठन और राज्य में आंतरिक सुधार की आवश्यकता को अनिवार्य कर दिया था। यद्यपि अलेक्सांदर स्वभाव से कोमल था, तथापि कम सहिष्णु और प्रतिगामी था। इतिहास में यह 'मुक्तिदाता' और 'महान् सुधारों का युगप्रवर्तक' के नाम से प्रसिद्ध हुआ। मुक्ति कानून द्वारा उसने एक करोड़ भूदासों को स्वाधीन कर दिया, काश्तकारों को बिना मुआवजा दिए वैयक्तिक स्वाधीनता दे दी। १८६४ में जिला और प्रांतिक कौंसिलों (जेम्सहस) की और १८७० में निर्वाचित नगरपालिकाओं की स्थापना हुई। इसी काल स्थानीय स्वायत्तशासन का विकास, न्याय के कानूनों में संशोधन, जूरीप्रणाली का प्रारंभ और शिक्षाप्रणाली में संशोधन हुआ। सैनिक शिक्षा अनिवार्य की गई।

रूस की औद्योगिक क्रांति का आरंभ अलेक्सांदर द्वितीय के शासनकाल में ही हुआ। व्यवसाय और रेलवे का विस्तार हुआ। काकेशस पर आधिकार जम गया। मध्य एशिया में रूस के राज्यविस्तार से रूस और ब्रिटेन के संबंधों में तनाव आ गया।

किंतु अलेक्सांदर के शासनसुधार प्यासे के लिए ओस के समान थे। क्रांतिकारी दल इससे संतुष्ट नहीं था। उसकी शक्ति बराबर बढ़ती गई। उसी मात्रा में ज़ार भी प्रतिक्रियावादी होता गया और जीवन के पिछले सालों में उसका प्रयत्न अपने ही सुधारों को व्यर्थ करने में लगा। १८६३ में पोलैंड से विद्रोह हुआ जो क्रूरतापूर्वक कुचल दिया गया। तुर्की से १८७७ में पुन: युद्ध छिड़ गया। सुदूर पूर्व में आमूर नदी की घाटी का प्रदेश ब्लादीवोस्तक तक (१८६०) और जापान से सखालिन तक (१८७५) लेने में ज़ार भी सफल हुआ।

नारादनाया वोल्या नामक वामपंथी आतंकवादी संगठन द्वारा १३ मार्च १८८१ को सेंट पीटर्सबर्ग में जमीन के नीचे बम रखकर ज़ार अलेक्सांदर की हत्या कर दी गई।

इन्हें भी देखें
---------------

* नारादनाया वोल्या

 द • वा • ब **रूसी सम्राट**

एलेक्ज़ेंडर प्रथम | एलेक्ज़ेंडर द्वितीय | एलेक्ज़ेंडर तृतीय | ईवान षष्ठ | निकोलस प्रथम | निकोलस द्वितीय | पॉल प्रथम | पीटर प्रथम | पीटर द्वितीय | पीटर तृतीय
**अहंकार** या **गर्व** है अधिक महत्वपूर्ण होने की इच्छा।

अहंकार \_\_\_\_ कुछ हिन्दू पुरूष अत्यधिक अहंकार के कारण विश्व का परम् सत्य जाने की कोशिश करते हैं वे नर से नारायण बनने की इच्छा करते हैं कुछ परमात्मा से भी ऊपर ब्रह्म बनना चाहते हैं कुछ स्वयं के भीतर की आत्मा को परमात्मा मानते है इसलिए कुछ हिन्दू पुरूषो को अंत में ज्ञात हो जाता है कि उसकी ही आत्मा परमात्मा है वह ही ब्रह्म है तथा वही नर है वही नारायण है और सम्पूर्ण हिन्दू देवी देवता ऋषि असुर राक्षस व बुध्द सब उसकी आत्मा के ही विभिन्न स्वरूप है इसलिए यहां जानकर वहां निश्चित ही अपने हिन्दू धर्म को स्वीकार करता है ।
हिन्दू धर्म के ग्रंथों में बहुत कुछ है परंतु सभी लोग पढ़ नहीं पाते अत: अधिकतर कुछ लोग स्वयं भी भर्मित होते हैं और अहंकार वश दूसरो के लिए भी भृम की स्थिति उत्पन्न करते हैं ।
यह कदाचित सत्य नहीं है कि धर्म में स्पष्ट वेदों पुराणों में कहा गया है कि तुम ही परमात्मा हो मात्र तुम्हें ज्ञात नहीं और न ही गीता में कहीं भी कृष्ण ने अर्जुन से यह कहा था तुम भी परमात्मा हो तुम्हे ज्ञात नहीं। 
और न ही यह कि स्वयं की आत्मा परमात्मा है परन्तु किसी अन्य की आत्मा मात्र उसकी आत्मा है । भगवान कृष्ण ने तो भगवद गीता में पाँच विष्यों आत्मा, परमात्मा, कर्म, संसार और काल (समय) और इनके पारस्परिक संबंधों के विषय में व्यावहारिक ज्ञान दिया है ।

परमपिता परमात्मा का प्रकाश हर जीव के हृदय में है अर्थात् परमात्मा जीव के हृदय में निवास करता है परंतु परमात्मा तो कण कण में स्थित है इसलिए जीव परमात्मा नहीं है । जिस प्रकार दोपहर को सूर्य की धूप सभी जगह ओर हमारे घर में भी होती है परंतु हम यह नहीं कह सकते कि हमारा घर ही सूर्य है ।

अन्य सभी अपने धर्म के सिध्दान्त व मान्यता को ही माने ।
ऑस्ट्रिया की **ऐना** (या **अन्ना**) (2 नवंबर 1549 - 26 अक्टूबर 1580) अपने चाचा, स्पेन के राजा फिलिप द्वितीय से विवाह के पश्चात स्पेन की रानी बन गई थीं। अपने जीवन के अंतिम दिनों में वह कुछ समय के लिए पुर्तगाल की रानी भी रहीं। एना मैक्सिमिलियन द्वितीय, पवित्र रोमन सम्राट और स्पेन की मारिया की जेष्ठ पुत्री थीं। अपने नाना, सम्राट चार्ल्स पंचम के शासनकाल के दौरान स्पेन में उनका जन्म हुआ था, लेकिन चार साल की आयु से वियना में रहने चली गई थीं। ऐना को अपने पिता की पसंदीदा संतान माना जाता था। कहानी यह है कि उन्हें उनके साथ खेलने और जुआ खेलने में आनंद मिलता था और एक बार हंगरी के संपदा की एक बैठक स्थगित कर दी गई क्योंकि ऐन्ना बीमार थीं। उन्होंने कैथोलिक शिक्षा प्राप्त की, भले ही उनके पिता लूथरवाद के प्रति सहानुभूति रखते थे। ऐना ने शुरू में चार्ल्स, ऑस्टुरियस के राजकुमार के लिए दुल्हन के रूप में सुझाव दिया था। परंतु, चार्ल्स की मृत्यु ने इन योजनाओं को चकनाचूर कर दिया। उसके बाद ऐना का विवाह उनके चाचा, स्पेन के फिलिप द्वितीय से हुआ। फिलिप की तीसरी पत्नी, फ्रांस की एलिज़ाबेथ की मृत्यु के बाद, फिलिप की दो बेटियाँ थीं। ऐना तीन पुत्रों को जन्म दिया, जिनमें से केवल एक ही बड़ा हुआ। जीवित पुत्र स्पेन के भावी फिलिप तृतीय थे। वह अपनी सौतेली बेटियों इसाबेला और कैथरीन की एक अच्छी सौतेली माँ भी थीं। बदायोज़ में श्‍लैष्मिक ज्‍वर से रानी ऐना मृत्यु हो गई।
ईसाई धर्म का चिह्न 
ईसाई पंथ के **आलोचकों का** रोमन साम्राज्य के दौरान पंथ के शुरुआती गठन के लिए एक लंबा इतिहास है। आलोचकों ने ईसाई मान्यताओं और शिक्षाओं को चुनौती दी है, साथ ही ईसाई मजहबीयुद्ध से आधुनिक आतंकवाद तक को पडकार दिया है। ईसाई पंथ के खिलाफ बौद्धिक तर्कों में यह धारणा शामिल है कि यह हिंसा, भ्रष्टाचार, अंधविश्वास, बहुलवाद, और कट्टरता का एक विश्वास है।

पोर्फ्री ने तर्क दिया कि ईसाई धर्म पंथ भविष्यवाणियों पर आधारित था जो अभी तक पूरी नहीं हुई थीं।  रोमन साम्राज्य के तहत ईसाई पंथ के रूपांतरण के बाद, सरकार और संप्रदाय विशेष अधिकारियों द्वारा धीरे-धीरे मजहबी आवाज़ों को दबा दिया गया।  सहस्राब्दी के बाद, यूरोपीय ईसाई पंथ प्रोस्टेंट सुधार के कारण विभाजित हो गया, और फिर से ईसाई पंथ की आंतरिक और बाहरी आलोचना हुई। वैज्ञानिक क्रांति और प्रबुद्धता के युग के साथ, ईसाई पंथ की आलोचना प्रमुख विचारकों और दार्शनिकों, जैसे कि वोल्टेयर, डेविड ह्यूम, थॉमस पेन और बैरन डी होलबेक ने की थी। 

इन आलोचकों का मुख्य विषय ईसाई बाइबिल की ऐतिहासिक सटीकता को नकारने और ईसाई पादरियों के भ्रष्टाचार पर ध्यान केंद्रित करने का प्रयास करना था।  अन्य विचारक, जैसे इमैनुएल केंट, ने बाईबल के लिए तर्कों को अस्वीकार करने की कोशिश करते हुए, ईसाई शास्त्रो की व्यवस्थित और व्यापक आलोचना शुरू की।

भारतीयों और हिंदू धर्म से आलोचना
--------------------------------

### 8 वीं शताब्दी

राम मोहन राय ने ईसाई सिद्धांतों की आलोचना की और जोर दिया कि कैसे "अनुचित" और "आत्म-विरोधाभासी" हैं।  वे आगे कहते हैं कि भारत के लोग आर्थिक कठिनाई और कमजोरी के कारण ईसाई पंथ ग्रहण कर रहे थे, जैसे यूरोपीय यहूदियों को प्रोत्साहन और बल दोनों के माध्यम से ईसाई पंथ में परिवर्तित होने के लिए मजबूर किया गया था। 

विवेकानंद ने ईसाई पंथ को "भारतीय विचारों के छोटे टुकड़ों का एक संग्रह माना है। हमारा धर्म वह है जिसमें बौद्ध धर्म अपनी महानता के साथ एक विद्रोही बच्चा है, और जिसमें से ईसाई धर्म बहुत अनुकूल नकल है।" 

दार्शनिक दयानंद सरस्वती ने ईसाई पंथ को "अशुद्ध पंथ , 'असत्य पंथ और जंगली द्वारा स्वीकृत बेकार मजहब बताया।"  उन्होंने यह भी आलोचना की है कि कई बाइबल कहानियाँ और अवधारणाएँ अनैतिक हैं, और वे क्रूरता, छल, और प्रोत्साहन देते हैं।

यह भी देखिए
-----------

* मदर टेरेसा की आलोचना

संदर्भ
------

1. ↑  Le Roy Froom, *Prophetic Faith of Our Fathers* , Vol. I, Washington D.C. Review & Herald 1946, p. 328.
2. 1 2 3  Martin 1991.
3. ↑  Kant, Immanuel. *Critique of Pure Reason*, pp. 553–69
4. ↑  "Raja Rammohun Roy: Encounter with Islam and Christianity and the Articulation of Hindu Self-Consciousness. Page 166, by Abidullah Al-Ansari Ghazi, year = 2010
5. ↑  "Raja Rammohun Roy: Encounter with Islam and Christianity and the Articulation of Hindu Self-Consciousness. Page 169, by Abidullah Al-Ansari Ghazi, year = 2010
6. ↑  "Neo-Hindu Views of Christianity", p. 96, by Arvind Sharma, year = 1988
7. ↑  "Gandhi on Pluralism and Communalism", by P. L. John Panicker, p.39, year = 2006
8. ↑  "Dayānanda Sarasvatī, his life and ideas", p. 267, by J. T. F. Jordens
ऑस्ट्रेलिया की अर्थव्यवस्था का केन्द्र सिडनी
**ऑस्ट्रेलिया की अर्थव्यवस्था** विश्व की सबसे बड़ी अर्थव्यवस्थाओं में से एक है और ऑस्ट्रेलिया एक विकसित औद्योगिक देश समझा जाता है। सन् २०१४ में इसका सकल घरेलू उत्पाद (GDP) १५.२५ खरब (१.५२५ ट्रिलियन) अमेरिकी डॉलर था और इसकी कुल सम्पत्ति ६४ खरब डॉलर थी। २०१२ में क्रय शक्ति समता (purchasing power parity) के अनुसार यह विश्व की १७वीं सबसे बड़ी और अंकित मूल्य (nominal) के हिसाब से यह १२वीं सबसे बड़ी अर्थव्यवस्था थी।

आर्थिक क्षेत्र
--------------

अन्य विकसित अर्थव्यवस्थाओं की तरह तृतीयक क्षेत्र ऑस्ट्रेलियाई अर्थव्यवस्था का सबसे बड़ा भाग है और सकल घरेलू उत्पाद का ६८% अंश है। खनन इसका ७% हिस्सा है, क्योंकि ऑस्ट्रेलिया का क्षेत्रफल विशाल है (भारत से लगभग ३ गुना) और उसकी धरती में बहुमूल्य खनिज हैं। सकल घरेलू उत्पाद का लगभग ५% कृषि से आता है।

इन्हें भी देखें
---------------

* सकल घरेलू उत्पाद

सन्दर्भ
-------

1. ↑  "Central Intelligence Agency Archived 2015-07-03 at the Wayback Machine". Cia.gov. Retrieved 14 October 2014.
2. ↑  "VALUE OF GOODS AND SERVICES PRODUCED BY AUSTRALIAN INDUSTRY Archived 2016-03-04 at the Wayback Machine". ABS. Retrieved 7 April 2015.
3. ↑  "Farm Facts Archived 2016-03-03 at the Wayback Machine". National Farmers Federation. Retrieved 25 October 2012.